Քրիստափոր Տեր-Սարգսյան

Քրիստափոր Բոգդանի Տեր-Սարգսյան (Քրիստափոր Սաթունց, Տեր-Սարկիսով, ), հայ ճարտարապետ։

Ճարտարապետ Ստեփան Սաթունցի հայրը։

Կենսագրություն 
1903 թվականին ավարտել է Սանկտ Պետերբուրգի գեղարվեստի ակադեմիայի ճարտարապետության ֆակուլտետը։ Ստեղծագործել է Թիֆլիսում։

1905-1908 թվականներին Տեր-Սարգսյանի նախագծերով կառուցվել են վրաց ազնվականության ընկերության թատրոնը (հետագայում՝ Ալեքսանդր Գրիբոյեդովի անվան դրամատիկական թատրոն), Կովկասի Վորոնցով-Դաշկովի կենտրոնական գրասենյակի եռահարկ շենքը (այժմ՝ Վրաստանի ԳԱ Լեզվաբանության ինստիտուտ), վերակառուցել և ընդարձակել է կենտրոնական փոստի շենքը (1913)։ 1906-1914 թվականներին նախագծել և գործուն մասնակցություն է ունեցել գեներալ Ս. Փիրումյանի բնակելի և եկամտաբեր տան (այժմ՝ Հակատուբերկուլոզային դիսպանսեր), բժիշկ Շահմուրադյանի (1910, արժանացել է «Տարվա լավագույն տուն» մրցանակի, այժմ՝ ֆիզիոլոգիայի և ախտաբանության ինստիտուտ), ճարտարագետ Ղահրամանյանի (1910) և այլոց՝ հիմնականում եռահարկ բազմաթիվ բնակելի տների շինարարությանը, որոնցից ճարտարապետական ու գեղարվեստական հատկանիշներով խիստ տարբերվում է դասական ճարտարապետության տարբեր մանրամասների ներդաշնակումով, շեշտադրված արտահայտչականությամբ և ներսույթի բազմապիսի ճոխ ձևավորումների (ոսկեպատ, քանդակազարդ առաստաղներ և այլն) օգտագործումով կառուցված մեծահարուստ Ալեքսանդր Մանթաշյանի երկհարկ պալատը (այժմ՝ Վրաստանի արվեստների տուն)։

Գրականություն  
Տիգրանյան Է, «Հայ ճարտարապետների գործունեությունը Անդրկովկասում. XIX դարի վերջ-XX դարի սկիզբ», Երևան, 2000, էջ 148-157

Ծանոթագրություններ  

1875 ծնունդներ
Սեպտեմբերի 20 ծնունդներ
Շուշի քաղաքում ծնվածներ
Հայ ճարտարապետներ
1917 մահեր
Ապրիլի 30 մահեր
Թբիլիսի քաղաքում մահացածներ